**O cântare pentru tine**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau din nou la tine să ajung,

E greu, iar drumul e atât de lung,

Să zbor aș vrea, pe-un pescăruș acolo sus,

Să văd din nou marea, precum am spus.

Vreau să-ți aduc din nou cântări,

Aduse din dor, amintiri și depărtări

Și cred c-ai să mă vezi plângând,

De atâtea gânduri vechi, dar și râzând.

Aș putea să strig în zare și să zic,

Dă-mi Doamne să trăiesc încă un pic,

Să fie altfel în lume, pentru noi cei mulți,

O stabilitate-n toate și să nu fim înfrânți.

Acum încă-i greu și mă plec înaintea ta,

Că vreau să onorez o dorință a mea,

Dar rugăciunea sfântă o am în gând acum,

Să cânt în soare cu drag și așa să-ți spun.